Алматыда ер адам баласының сыныптасын тұншықтырып, ұрған
DATE: 12:04, 01 Наурыз 2024 | GMT +5
TITLE: Алматыда ер адам баласының сыныптасын тұншықтырып, ұрған
URL: https://kaz.inform.kz/news/almatida-er-adam-balasinin-siniptasin-tunshiktirip-urgan-f9599d/
META: DATE: 12:04, 01 Наурыз 2024 | GMT +5
TOTAL WORDS: 122
AUTHOR(S):
TEXT: Бұл туралы таяқ жеген баланың анасы өзінің Instagram –дағы парақшасында жазды. Айтуынша, ұлын сыныптасының әкесі ұрып-соғып, тұншықтырған. «Бұл мектепте үзіліс кезінде болды. Сынып жетекшісі жоқ кезде сыныпқа кіріп, қылқындырып, ұрып-соға бастаған», - делінген жазбада. Алматы Полиция департаментінің мәліметінше, келеңсіз жағдай 2 ақпанда болған. «Бұл фактіні жергілікті полиция қызметінің, сондай-ақ ювеналды полиция қызметкерлері тіркеп, назарға алды. Қазіргі уақытта істің мән-жайын анықтау бойынша тексеру шаралары жүргізілуде, оның қорытындысы бойынша шешім қабылданады», - деп хабарлады ведомстводан. Оқу-ағарту министрлігі Балалардың құқығын қорғау комитеті де Алматыда болған жағдайға байланысты түсінік берді. «Аудандық білім бөлімінің ақпарына сәйкес директордың орынбасарына, сынып жетекшісіне, күзетшіге қатысты тиісті тәртіптік шаралар қабылданғанын хабарлаймыз. Аталған мәселе Балалардың құқықтарын қорғау комитеті мен Бала құқықтары жөніндегі өңірлік уәкілдің бақылауында. Бүгінде тергеу амалдары жүргізілуде», - делінген хабарламада
